b'\n_START_ARTICLE_\nAntanas Pra\xc5\xa1kevi\xc4\x8dius\n_START_SECTION_\nBiografija\n_START_PARAGRAPH_\n1954 m. baig\xc4\x97 Kruonio vidurin\xc4\x99 mokykl\xc4\x85, 1960 m. Kauno medicinos instituto (KMI) Gydomosios medicinos fakultet\xc4\x85. 1962\xe2\x80\x931965 m. studijavo Rygos medicinos institute ir Latvijos MA aspirant\xc5\xabroje. 1964 m. medicinos moksl\xc5\xb3 kandidatas. 1966\xe2\x80\x932004 m. KMI Biologin\xc4\x97s ir bioorganin\xc4\x97s chemijos katedros ved\xc4\x97jas. 1972 m. biologijos moksl\xc5\xb3 daktaras. _NEWLINE_1972\xe2\x80\x931977 m. KMI Farmacijos fakulteto dekanas. 1973 m. profesorius. 1977\xe2\x80\x931984 m. KMI prorektorius mokslo reikalams. 1984\xe2\x80\x931991 m. KMI (nuo 1989 m. Kauno medicinos akademija, KMA) rektorius. Jo rektoriavimo metu \xc4\xafkurtas Biomedicinos institutas, Slaugos fakultetas, Lietuvos medicinos ir farmacijos istorijos muziejus, KMI pertvarkytas \xc4\xaf KMA, \xc4\x8dia prad\xc4\x97jo studijuoti u\xc5\xbesienie\xc4\x8diai, Kauno klinikos prijungtos prie KMA._NEWLINE_Nuo 1985 m. LSSR MA narys korespondentas. Nuo 1986 m. LKP Revizijos komisijos narys. 1990 m. gruod\xc5\xbeio 29 d. i\xc5\xa1rinktas Lietuvos moksl\xc5\xb3 akademijos tikruoju nariu-akademiku, priklauso Biologijos, medicinos ir geomoksl\xc5\xb3 skyriui.\n_START_SECTION_\nMokslin\xc4\x97 veikla\n_START_PARAGRAPH_\nA. Pra\xc5\xa1kevi\xc4\x8dius \xe2\x80\x93 vienas i\xc5\xa1 medicinos biochemijos pradinink\xc5\xb3 Lietuvoje. Tyr\xc4\x97 mitochondrij\xc5\xb3 kv\xc4\x97pavimo grandin\xc4\x97s komponent\xc5\xb3, riebi\xc5\xb3j\xc5\xb3 r\xc5\xabg\xc5\xa1\xc4\x8di\xc5\xb3 oksidacijos polifermentin\xc4\x97s sistemos pa\xc5\xbeeidimo ypatumus, mitochondrij\xc5\xb3 energetin\xc4\x97s funkcijos pa\xc5\xbeeidimo prie\xc5\xbeastis ir pasekmes i\xc5\xa1emijos s\xc4\x85lygomis. Para\xc5\xa1\xc4\x97 mokslini\xc5\xb3 straipsni\xc5\xb3, knyg\xc5\xb3, vadov\xc4\x97li\xc5\xb3. 6 i\xc5\xa1radim\xc5\xb3 autorius.'